Основна информация за белгийския 
Център за равни възможности и борба с расизма

По силата на специален Закон, приет от Парламента на 15 февруари 1993 г., Центърът за равни възможности и борба с расизма (ЦРВБР) е създаден като специализиран орган за борба с расизма и ксенофобията. ЦРВБР е държавен орган, но независим в изпълнението на своите правомощия и мисия. Като федерална институция, Центърът работи в цялата страна. 


Успоредно с приемането на три закона за борба с дискриминацията през 2007 г. (по признак пол, по расов признак и по други дискриминационни признаци), компетенциите на ЦРВБР вече бяха разширени през 2003 г. на основание на Член 13 от Договора от Амстердам, упълномощавайки го да работи и по други признаци, освен по проблемите на расовата дискриминация. Центърът не се занимава с дискриминация по признак пол: по джендър въпросите работи сходна организация (Институтът за равнопоставеност на жените и мъжете).


Другите отговорности на ЦРВБР са: да формулира съвети и препоръки по отношение на имиграцията и интеграцията, да провежда обучителни и информационни дейности по редица теми: миграция, интеграция и расизъм, борба с бедността, борба с трафика на хора и мониторинг на миграцията. Във връзка с последната област, през месец април 2003 г. Центърът създаде отдел „Миграция”. Отделът работи в три основни направления. Първо, отделът следи за зачитането и спазването на основните права на мигрантите. Второ, отделът е длъжен да информира белгийското правителство за мащаба и естеството на миграционните потоци. Трето, той трябва да насърчава борбата с трафика на хора и незаконното пребиваване. 
Център за равни възможности и борба с расизма
Пълно название:
Център за равни възможности и борба с расизма
Дата на учредяване:
Центърът е създаден на 15 февруари 1993 г.

Начин на учредяване:

Центърът е създаден с решение на Парламента и се базира на Закон, приет от белгийския Парламент на 15 февруари 1993 (Moniteur Belge., 19.II.1993), изменен със закони от 13 април 1995 (MB, 25 IV 95), 20 януари 2003 (MB, 12 II 03), 25 февруари 2003 (MB, 17 III 03) които са заменени от Закона от 10 май 2007 (MB 30 V 07).

В началото, основната задача на Центъра е да предоставя подкрепа на жертвите на расова дискриминация. Със следващите Закони приети от Парламента, мандатът и правомощията на Центъра се разширяват, обхващайки дискриминацията по други признаци, имиграцията, трафика на хора и бедността.

Статут 
Центърът е федерална обществена служба, но е независим в изпълнението на своята мисия.
Мандат/Цели:

Съгласно Член 2 от Закона от 15 февруари 2003 г., мисията на Центъра е “[насърчаване на] равните възможности и [борба с] всяка и всички форми на дискриминация, изключване, ограничаване или предпочитане” въз основа на изброените по-долу признаци.


Втората основна мисия на Центъра е да съблюдава за спазването и зачитането на основните права на чужденците и да информира правителството за естеството и мащаба на миграционните потоци.


Също така, Центърът трябва да поддържа консултации и диалог с всички държавни и частни заинтересовани страни, отговорни за разработването и прилагането на политиките за прием и интеграция на имигрантите.


Центърът изпълнява отговорностите си в дух на диалог и сътрудничество с всички асоциации, институции или служби, които изпълняват, напълно или частично, същата задача или които са пряко въвлечени в изпълнението на тази задача.


И накрая, Центърът е натоварен със задачата да стимулира борбата с трафика на хора.
Защитени признаци:

Раса, цвят на кожата, произход, национален или етнически произход, националност, сексуална ориентация, семейно положение, раждане, имуществено състояние, възраст, религиозни или философски убеждения, настоящо или бъдещо здравословно състояние, увреждане, физическа или генетична особеност, социален произход, политически убеждения.
Компетенции и отговорности:
Центърът има следните правомощия:
1. да провежда проучвания и изследвания, необходими за изпълнението на неговата мисия;
2. да формулира съвети и препоръки към правителството, за подобряване на законодателството в сферите, по които работи Центърът;
3. да формулира препоръки към държавните и частните институции, въз основа на резултатите на проучванията и изследванията визирани в точка 1;
4. да подпомага, в рамките на своята законова мисия, всяко лице потърсило подкрепа, информация или консултация за своите права и задължения;
4б. да приема жалби, в рамките на своята законова мисия, да ги разглежда и да предприема всякаква форма на медиация, каквато счита за необходима;
5. да започва съдебен процес по въпроси от компетенцията на Центъра;
6. да подкрепя, в рамките на своята законова мисия, институциите, организациите и юристите;
7. да събира и предоставя, в рамките на своята законова мисия, полезна информация и документация;
8. да изпълнява всяка друга задача, възложена му от правителството;
9. да събира и огласява статистически данни и юриспруденция, когато те са полезни за оценка на законодателството в областите на компетентност на Центъра. 
10. да изисква от компетентния държавен орган да събира информация и да информира своевременно Центъра за направения анализ, когато Центърът предоставя факти сочещи за възможна дискриминация.

Публикации:
Годишен доклад по въпросите на дискриминацията и многообразието 
Годишен доклад за вътрешното управление 
Годишен доклад за миграцията 
Годишен доклад за трафика на хора 
Юриспруденция 
Насърчаване на равенството:

Насърчаването на равенството се споменава в закона, по чиято сила се създава Центърът. Член 2 на Закона от 15 февруари 1993 г. описва мисията на Центъра “[насърчаване на] равните възможности и [борба с] всяка и всички форми на дискриминация, изключване, ограничаване или предпочитане” въз основа на гореизброените признаци.


През 2007 г., Центърът отдели приблизително 750.000 евро от своя бюджет за насърчаване на равенството. Други инициативи за насърчаване на равнопоставеността се финансираха от други източници, например в рамките на “2007, Европейската година на равни възможности за всички”.

Управление:

Управителният съвет включва 21 членове, Изпълнителен директор, Заместник директор и четирима координатори.

Избор на Управителен съвет и ръководни длъжности

Членовете на Управителния съвет: с Кралски указ на основание на предложение от федералното правителство или от регионалните и общинските правителства.


Изпълнителният директор, Заместник директорът и координаторите: с Кралски указ на основание на предложение от федералното правителство.

Численост на персонала:

В Центъра работят 74 служители + около 25 експерти ангажирани по временни проекти.

Бюджет:
8.000.000 евро годишно
Адрес:
Ру Роял 138, B-1000 Брюксел, Белгия 
Телефон: + 32 2 212 30 00
Факс: +32 2 212 30 30 
За контакт
Йозеф Де Вит
Изпълнителен директор
jozef.dewitte@cntr.be
Повече информация
www.diversite.be (на френски)
www.diversiteit.be (на фламандски)

